OzLabs/hebrew-wiki-articles huggingface dataset:
מרוקו במשחקים האולימפיים לנוער

מרוקו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המרוקאים עשרה מדליות, מהן שתי מדליית זהב. במשחקי הקיץ מרוקו מדורגת במקום ה-64 עם תשעה מדליות, מהן מדליית זהב יחידה. מרוקו השתתפה במשחקי החורף האולימפיים לנוער באולימפיאדת הנוער אינסברוק (2012) בה היא זכתה במדליית זהב בסקי אלפיני. זוהי הזכייה הראשונה של מדינה מאפריקה במדליית זהב במסגרת של משחקי חורף אולימפיים, הן לנוער והן לבוגרים.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של מרוקו למשחקים האולימפיים לנוער הייתה לאולימפיאדת הנוער סינגפור. המשלחת כללה 7 ספורטאים שהתחרו בשלושה ענפי ספורט. המשלחת זכתה במדליית ארד בענף האתלטיקה בריצת 3 קילומטר בנים והגיעה להישג נאה כשהעפילה לתחרות הגמר בריצת 1000 מטר בנים. בענפים קאנו/קיאק ושחייה לא הגיעה המשלחת להישגים וההשתתפות הייתה סמלית בעיקרה. 

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג הייתה הגדולה ביותר ששלחת מרוקו עד כה. המשלחת מנתה 15 ספורטאים שהתחרו בשישה ענפי ספורט. המשלחת זכתה במדליית ארד בענף האתלטיקה בריצת 2,000 מטר מכשולים בנים. כמו כן, סיימה במקום הרביעי בריצת 800 מטר ו1500 מטר בנים, ובמקום השביעי בריצת 3 קילומטר בנים. המשלחת השתתפה לראשונה במשחקי הנוער בענפים אופניים, הרמת משקולות, התעמלות (התעמלות אמנותית והתעמלות מכשירים), טאקוונדו ורכיבה. אולם, לא הגיעה להישגים משמעותיים.

===משחקי החורף===
====אולימפיאדת הנוער אינסברוק (2012)====
מרוקו השתתפה באולימפיאדת הנוער אינסברוק ושלחה משלחת שמנתה גולש אלפיני אחד. אדם אלמחמדי התחרה בענף סקי אלפיני. הוא זכה במדליית זהב, שהיא מדליית הזהב הראשונה בה מדינה מאפריקה זוכה במסגרת כלשהי של המשחקים האולימפיים, במסלול סופר G. אלמחמדי לא סיים את יתר המסלולים בהם התחרה.

==מדליות==

===מדליות לפי משחקים===

משחקי הקיץ
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 0 || 1 || 1 || 84
|- align="center"
|align="right"| 2014 נאנג'ינג || 0 || 0 || 1 || 1 || 80
|- align="center"
|align="right"| 2018 בואנוס איירס || 1 || 5 || 1 || 7 || 42
|}
width="20px"|

משחקי החורף
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2012 אינסברוק || 1 || 0 || 0 || 1 || 19
|}

===מדליות לפי ענף===

משחקי הקיץ
{| class="wikitable"
! ענף !! ! ! ! 
|- align="center"
|align="right"| טאקוונדו || 1 || 1 || 0 || 2
|- align="center"
|align="right"| קראטה || 0 || 2 || 1 || 3
|- align="center"
|align="right"| אתלטיקה || 0 || 1 || 2 || 3
|- align="center"
|align="right"| איגרוף || 0 || 1 || 0 || 1
|}
width="20px"|

משחקי החורף
{| class="wikitable"
! ענף !! ! ! ! 
|- align="center"
|align="right"| סקי אלפיני || 1 || 0 || 0 || 1
|}

==ראו גם==
* מרוקו במשחקים האולימפיים
* מרוקו במשחקים הפאראלימפיים

==הערות שוליים==

קטגוריה:מרוקו: ספורט
קטגוריה:מדינות במשחקים האולימפיים לנוער
החבורה הדיהדרלית האינסופית

בתורת החבורות, החבורה הדיהדרלית האינסופית הנה חבורה אינסופית, המכלילה את החבורה הדיהדרלית.

==מבוא והגדרה==
חבורה דיהדרלית סופית <math>D_n</math> נוצרת על ידי סיבוב <math>r</math> של <math>\frac{360^{\circ}}{n}</math> ושיקוף <math>s</math>; כאשר סדר החבורה סופי, הסיבוב גם הוא בעל סדר סופי: <math>r^n=1</math>. בנוסף, בין השיקוף לסיבוב מתקיים היחס <math>srs = r^{-1}</math>.

בניגוד לכך, בחבורה הדיהדרלית האינסופית, הסדר של הסיבוב איננו סופי: זוהי החבורה הנוצרת על ידי שני איברים <math>r,s</math>, המקיימים <math>s^2=1</math> ו-<math>srs = r^{-1}</math>. זוהי חבורה אינסופית, המסומנת <math>\operatorname{D}_\infty</math> או <math>\operatorname{Dih}_\infty</math>.

==תכונות==
* כל חבורה דיהדרלית סופית איזומורפית למכפלה חצי ישרה של חבורה ציקלית סופית ו-<math>\mathbb{Z}_2</math>; תכונה זו מוכללת לחבורה הדיהדרלית האינסופית: <math>\operatorname{D}_\infty \cong \mathbb{Z} \rtimes \mathbb{Z}_2</math>
* על ידי החלפת המשתנים <math>r</math> ב-<math>sr</math>, ניתן לקבל ייצוג נוסף של החבורה: <math>\langle x,y \mid x^2=y^2=1 \rangle</math> - מכפלה חופשית של שתי חבורות מסדר 2: <math>\mathbb{Z}_2 * \mathbb{Z}_2</math>.
* חבורת האיזומטריות של <math>\mathbb{Z}</math> איזומורפית לחבורה הדיהדרלית האינסופית.

==ראו גם==
* החבורה האורתוגונלית (O(2

קטגוריה:תורת החבורות
המצעד (סדרת טלוויזיה)

המצעד היא תוכנית טלוויזיה ישראלית המשודרת החל מ-8 בינואר 2017 בערוץ kidz התוכנית מדרגת כוכבים ומספרת על פריצתם בתור כוכבים אהובים בקרב בני הנוער. התוכנית מדרגת כוכבים וכוכבי רשת כמו: עלמה זק, נועה קירל, עדי ביטי, אדיר מילר, שני כהן, ליאת הר לב ועוד.

== סקירת סדרה ==

== קישורים חיצוניים ==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:KidZ: תוכניות וסדרות
קטגוריה:Yes הטלוויזיה בלוויין: תוכניות וסדרות
הצבעים משתנים

"הצבעים משתנים" הוא אלבום האולפן השלישי של מאיר בנאי, שיצא לאור במרץ 1990. אף על פי שהאלבום לא שיחזר את ההצלחה המסחרית לה זכה אלבומו הקודם "גשם", הוא נחשב בעיני רבים ממעריציו של בנאי לאחד הטובים באלבומיו. זהו שיתוף הפעולה הראשון בין מאיר בנאי למפיק המוזיקלי משה לוי, שהמשיך גם באלבומים "וביניהם", "לב סדוק" ובאלבום האקוסטי שיצא במסגרת האוסף הכפול "כמה אהבה".

כל המילים, הלחנים והעיבודים לשירים היו של בנאי, ובין השירים הבולטים בו היו "אני גונב לא בשביל הכסף", "השמש עוזבת", "את אחת יחידה" ו"הצבעים משתנים עכשיו". את האלבום הפיקו מיכאל תפוח ואתי אנטה - "המון הפקות".

== רשימת הקטעים באלבום ==

== רשימת המשתתפים באלבום ==
*ישראל נחום - תופים
*אלון נדל - בס
*יאיר מיכאל - גיטרות
*אלי מגן - קונטרבס
*מאיר בנאי - סינטיסייזרים, פסנתר חשמלי, כלי הקשה אלקטרונים, קולות רקע, גיטרה אקוסטית, כלי הקשה, סינטי בס
*משה לוי - פסנתר, תיכנות מחשב, סינטיסייזרים, קולות רקע
*גלעד עצמון - סקסופון
*כלי מיתר וכלי עץ: קבוצת נגנים מתוך התזמורת הפילהרמונית הישראלית בניצוחו של מיכה הרן
*הוקלט ובושל ב"המון אולפני הקלטה" 1989
*טכנאי הקלטה: יואב שדמה
*טכנאי מיקס: ג'ון מקסוויט, יואב שדמה ("השמש עוזבת")
*עוזרי טכנאי: עמי איילי, עדי פלטינוב
*עיצוב עטיפה: מנחם רגב
*מפיקים: מיכאל תפוח, אתי אנטה "המון הפקות"

==קישורים חיצוניים==

* [https://www.youtube.com/playlist?list=PLFB5403105AC3D801 האלבום הצבעים משתנים] ביוטיוב הרשמי של מאיר בנאי

קטגוריה:אלבומי 1990
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת NMC יונייטד אנטרטיינמנט
פרס קמואש

פרס קמואש (בפורטוגזית: Prémio Camões) הוא הפרס הספרותי היוקרתי ביותר בעולם הדובר פורטוגזית. הפרס, הקרוי על שמו של המשורר לואיש דה קמואש, מוענק כל שנה, החל מ-1989, במשותף על ידי מוסד הספרייה הלאומית של פורטוגל ומשרד התרבות של ברזיל.

{| class="wikitable"
! colspan=1 | שנה
! colspan=1 | תמונה
! colspan=1 | זוכה
! colspan=1 | השם הפורטוגזי
! colspan=1 | מדינה
|-
| 1989
| מרכז
| מיגל טורגה
| Miguel Torga
| 
|-
| 1990
|
| ז'ואאו קאברל דה מלו נטו
| João Cabral de Melo Neto
| 
|-
| 1991
|
| חוזה קראביריניה
| José Craveirinha
| 
|-
| 1992
|
| ורז'יליו פריירה
| Vergílio Ferreira
| 
|-
| 1993
| מרכז
| ראשל דה כיירוז
| Rachel de Queiroz
| 
|-
| 1994
|
| ז'ורז' אמאדו
| Jorge Amado
| 
|-
| 1995
| מרכז
| ז'וזה סאראמאגו
| José Saramago
| 
|-
| 1996
| מרכז
| אדוארדו לואורנסו
| Eduardo Lourenço
| 
|-
| 1997
| מרכז
| פפטלה
| Pepetela
| 
|-
| 1998
| מרכז
| אנטוניו קנדידו
| António Cândido de Mello e Sousa
| 
|-
| 1999
| מרכז
| סופיה דה מלו בריינר אנדרסן
| Sophia de Mello Breyner Andresen
| 
|-
| 2000
|
| אאוטראן דואורדו
| Autran Dourado
| 
|-
| 2001
| מרכז
| אאוז'ניו דה אנדרדה
| Eugénio de Andrade
| 
|-
| 2002
| מרכז
| מריה ולו דה קוסטה
| Maria Velho da Costa
| 
|-
| 2003
|
| רובם פונסקה
| Rubem Fonseca
| 
|-
| 2004
|
| אגושטינה בסה-לואיש
| Agustina Bessa-Luís
| 
|-
| 2005
| מרכז
| ליז'יה פארונדס טלס
| Lygia Fagundes Telles
| 
|-
| 2006
|
| חוזה לואנדינו ויירה
| José Luandino Vieira
| 
|-
| 2007
| מרכז
| אנטוניו לובו אנטונש
| António Lobo Antunes
| 
|-
| 2008
| מרכז
| חואן אובלדו ריביירו
| João Ubaldo Ribeiro
| 
|-
| 2009
| מרכז
| ארמניו ויירה
| Arménio Vieira
| 
|-
| 2010
| מרכז
| פריירה גולאר
| Ferreira Gullar
| 
|-
| 2011
|
| מנואל אנטוניו פינה
| Manuel António Pina
| 
|-
| 2012
|
| דלטון טרוויזאן
| Dalton Trevisan
| 
|-
| 2013
| מרכז
| מיה קואוטו
| Mia Couto
| 
|-
| 2014
|
| אלברטו דה קוסטה א סילבה
| Alberto da Costa e Silva
| 
|-
| 2015
|
| אליה קורייה
| Hélia Correia
| 
|-
| 2016
|
| רדואן נאסאר
| Raduan Nassar
| 
|-
|2017
|
|מנואל אלגרה
|Manuel Alegre
|
|-
|2018
|
|ז'רמנו אלמיידה
|Germano Almeida
|
|-
|2019
|168x168 פיקסלים
|שיקו בוארקי
|Chico Buarque
|
|-
|2020
|
|ויטור מנואל דה אגיאר א סילבה
|Vítor Manuel de Aguiar e Silva
|
|-
|2021
|
|פאולינה צ'יזיאנה
|Paulina Chiziane
|
|}

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קמואש
קמואש
גשם (אלבום)

גשם הוא אלבומו השני של מאיר בנאי, שכתב, הלחין ושר את כל שירי האלבום. האלבום הופיע ב-1987. המפיק המוזיקלי והמעבד של האלבום הוא מתי כספי. בין הבולטים שבשירי האלבום: "אצלך בעולם", "תגידי אש תגידי מים", "אל תלכי מכאן", "הלילה של אתי", "המסיבה שנגמרה" ושיר הנושא, "גשם" שהפך ללהיט.

הקלטת כל הפלייבקים לאלבום ארכה כשבוע, ואת השירה לכל האלבום סיים בנאי להקליט בשלוש וחצי שעות. תוך חודשים ספורים הגיע האלבום למעמד אלבום זהב, על מכירות של 20,000 עותקים

== רשימת הקטעים באלבום ==

== רשימת המשתתפים באלבום ==
*מאיר בנאי - שירה, גיטרה אקוסטית ופסנתר
*מתי כספי - קלידים, כלי הקשה, הפקה מוזיקלית, עיבודים
*ז'אן פול זימבריס - תופים
*מיכה מיכאלי - בס
*יאיר מיכאל - גיטרות חשמליות
*עדי דגני - קלידים
*הוקלט ב"אולפני קולינור" וב"אולפני הרולד"
*טכנאי הקלטה: דודו רודן (אולפני קולינור), אייל מדיין (אולפני הרולד)
*טכנאי מיקס: יעקב מורנו באולפני "טריטון"
*עיצוב עטיפה: יהודה דרי
*מפיק: סולו יורמן

==קישורים חיצוניים==

* [https://www.youtube.com/playlist?list=PL71A8B7EFC4512F2D האלבום גשם] ביוטיוב הרשמי של מאיר בנאי

קטגוריה:אלבומי 1987
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומי זהב בישראל
קטגוריה:אלבומי חברת CBS ישראל
כמה אהבה: האוסף (אלבום של מאיר בנאי)

"כמה אהבה: האוסף" הוא אלבום אוסף ראשון וכפול של שירי מאיר בנאי שיצא בשנת 2002.
== הפקה ==
האוסף הורכב משני דיסקים - הראשון "כמה אהבה: האוסף", שכלל 18 ממיטב להיטיו של בנאי, ובהם "בשם האהבה", שיר חדש שנכתב והוקלט במיוחד עבור האוסף. האוסף כולל גם בפעם הראשונה על גבי אלבום את גרסאות הסינגל המקוריות של "את שומעת", "תפילת הדייג", "שירו של שפשף" ו"חלומות אחרים". השיר "בשם האהבה" נכתב על ידי מאיר בנאי והופק מוזיקלית על ידי אסף אמדורסקי ומשה לוי.
הדיסק השני, "האלבום האקוסטי", כלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על הפסנתר ואקורדיון ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון" שהיה השיר הראשון אותו כתב בנאי ומעולם לא הוקלט, והשיר "רכה כמו משי" אותו כתב בנאי לאריק סיני ומעולם לא הקליט אותו בעצמו.
את האוסף ערך דרור נחום וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה.

בביקורות שפורסמו עם צאת האוסף נכתב בין היתר:
הארץ, גידי אביבי – "אחרי 20 שנות פעילות ושבעה וחצי תקליטים, מוציא מאיר בנאי תקליט אוסף משלו. אחרי כל השנים הללו הוא ראוי לאוסף, והאוסף ראוי לו. "
מעריב, יוסי חרסונסקי – "בנאי אקוסטי זה כמו אי בודד יפהפה באוקיינוס של מוזיקת פופ חשמלית… הרבה עוצמה ואווירה יש בשירה העירומה הזו, בשקט הזה, כששומעים את הנשימות של הזמר…"
עיתון תל אביב, אבי אפרתי – …"מדובר בקסם אמיתי. אל המנוחה, מחפש את הכיוון, אצלך בעולם ועוד כמה, מבוצעים שם ומצליחים לרגש בגדול. ככה בנאי כתב אותם, ככה הוא ביצע אותם בבית. אקוסטית. כל המקוריות, כל המובחנות, כל הייחוד נמצאים בהם…"
זמן ת"א, שי להב – "יש כרגע מיני פסטיבל מאיר בנאי באוויר, וזה פחות או יותר הדבר במשמח היחיד שאפשר לשמוע ברדיו…"

== רשימת הקטעים באלבום ==
=== דיסק 1 - כמה אהבה האוסף ===

=== דיסק 2 - האלבום האקוסטי ===

== רשימת המשתתפים באלבום ==
*טכנאי הקלטה - "האלבום האקוסטי": סיימון ויינשטוק באולפני המון
*טכנאי הקלטה - "יש לי סיכוי" ו"אצלך בעולם" מתוך "האלבום האקוסטי": אביתר בנאי בבית של אביתר בנאי
*טכנאי מיקס - "האלבום האקוסטי": יוסי פרץ באולפני "ביאליק ארבע"
*עריכה דיגיטלית: יוסי פרץ באולפני "ביאליק ארבע"
*עיצוב עטיפה: יהודה דרי
*מפיק: חיים שמש
*עורך ויועץ אמנותי: דרור נחום
*הפקה בפועל: זהבית לגאלי

==קישורים חיצוניים==

* [https://www.youtube.com/watch?v=cLbdnaaunZQ&list=PLFE834341E70A2A19 האלבום כמה אהבה] ביוטיוב הרשמי של מאיר בנאי
* [https://www.youtube.com/watch?v=Dlqlrw88qy4&list=PL5F810912A45BE6E6 האלבום האקוסטי] ביוטיוב הרשמי של מאיר בנאי
* 

קטגוריה:אלבומי אוסף מ-2002
קטגוריה:אלבומי מאיר בנאי
קטגוריה:אלבומי אוסף בעברית
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
האלבום האקוסטי

"האלבום האקוסטי" הוא חלק מתוך אלבום האוסף "כמה אהבה" שיצא גם בצורה עצמאית. "כמה אהבה" הוא אוסף ראשון וכפול של שירי מאיר בנאי שיצא בשנת 2002. האוסף הורכב משני דיסקים - הראשון "כמה אהבה: האוסף", שכלל 18 ממיטב להיטיו של בנאי, ובהם "בשם האהבה", שיר חדש שנכתב במיוחד עבור האוסף, ודיסק שני, "האלבום האקוסטי", שכלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על פסנתר ואקורדיאון, ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון", שהיה השיר הראשון אותו כתב בנאי ומעולם לא הוקלט, והשיר "רכה כמו משי", אותו כתב בנאי לאריק סיני ומעולם לא הקליט אותו בעצמו.
את האוסף ערך דרור נחום, וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה. לאור התגובות הנלהבות מהדיסק השני האקוסטי הוא יצא בהמשך כדיסק בפני עצמו.

== רשימת הקטעים באלבום ==

== רשימת המשתתפים באלבום ==
*משה לוי - הפקה מוזיקלית, פסנתר, אקורדיאון, פנדר רודס
*מאיר בנאי - שירה וגיטרה
*עיצוב עטיפה: יהודה דרי
*מפיק: חיים שמש

==קישורים חיצוניים==

* [https://www.youtube.com/watch?v=cLbdnaaunZQ&list=PLFE834341E70A2A19 האלבום כמה אהבה] ביוטיוב הרשמי של מאיר בנאי
* [https://www.youtube.com/watch?v=Dlqlrw88qy4&list=PL5F810912A45BE6E6 האלבום האקוסטי] ביוטיוב הרשמי של מאיר בנאי

קטגוריה:אלבומי 2002
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת NMC יונייטד אנטרטיינמנט
מרוץ אפריקה אקו

נהג המשאית ג'אן דה רוי ב[[מאוריטניה במהלך מרוץ אפריקה אקו ב-2009]]
מסלול המרוץ ב-[[2012]]
מרוץ אפריקה אקו  (Africa Eco Race) הוא מרוץ ראלי רייד הנערך מדי שנה בצפון אפריקה מאז 2009, בעקבות ביטול ראלי דקר ב-2008, והעברתו לאמריקה הדרומית. בדומה לראלי דקר, המרוץ נערך בדרך כלל בחודש ינואר למשך כשבועיים.

הראלי נותן דגש מיוחד לביטחון המשתתפים ופיתוח בר-קיימא. בנוסף להיבט הספורטיבי של הראלי, הוא שם דגש על מודעות אישית לאחריות אקולוגית. מאהלי החנייה הליליים נבחרים רחוק מערים ושדות התעופה והמתחרים מוצאים את עצמם באמצע המדבר, רחוק מכל דבר, ותלויים בעזרה הדדית, סולידריות וידידות.

== היסטוריה ==
הראלי נערך לראשונה ב-2009 על ידי צוות מארגן צרפתי. תוואי המסלול דמה למסלולי ראלי דקר המקוריים וכלל קטע תחרות קצר במרסיי בצרפת ומשם, בהפלגה לעבר מרוקו. התוואי, באורך של כ-6,500 קילומטר, עבר דרך מאוריטניה והסתיים בדקר, סנגל. גם בשנים הבאות נבחר תוואי דומה, אך הזינוק החל ממקומות שונים בדרום אירופה. ב-2016 ו-2017 הוזנק המרוץ ממונקו.

במרוץ משתתפים רוכבי אופנועים, נהגי מכוניות ונהגי משאיות. בקרב נהגי המכוניות, הצרפתי ז'אן לואי שלסר הוא המנצח הבולט בכל שנות המרוץ עם שישה ניצחונות מ-2009 עד 2014 במכונית מטיפוס באגי שעוצבה על ידו.

במרוץ בינואר 2017 זכה בקטגוריית האופנועים הישראלי גב סלע, בטרם מלאו לו 18 שנה. הוא ניצח בהפרש מצטבר של 50 דקות את יריבו הנורווגי פאל אנדרס אוליוולסטר שהיה המנצח בשנתיים שקדמו.

==קישורים חיצוניים==

* 
* [http://www.africarace.com/en אתר מרוץ אפריקה אקו] 
* [http://www.africarace-live.com/en דיווח חי בעת המרוץ] 

==הערות שוליים==

קטגוריה:תחרויות ספורט מוטורי
קטגוריה:תחרויות ספורט בצרפת
קטגוריה:סנגל: ספורט
קטגוריה:דקר
קטגוריה:מאוריטניה: ספורט
קטגוריה:תחרויות ספורט במרוקו
חבורת האיזומטריות

בטופולוגיה, חבורת האיזומטריות של מרחב מטרי היא חבורת ההעתקות ההפיכות מהמרחב אל עצמו, אשר משמרות מרחק -- הנקראת גם איזומטריות. חבורה זו מכילה את המידע אודות הסימטריות של המרחב, ובעזרתה ניתן ללמוד על המבנה שלו.

==הגדרה==
בהינתן מרחב מטרי <math>(M,d)</math>, איזומטריה של <math>M</math> היא העתקה <math>\phi:M \to M</math>, חח"ע ועל, אשר משמרת מרחקים: <math>d(x,y) = d\left(\phi(x),\phi(y)\right)</math>.

קל להיווכח בכך שהרכבה של שתי איזומטריות והפכית של איזומטריה גם הן איזומטריות. על כן, אוסף האיזומטריות של מרחב נתון מהווה חבורה, המכונה חבורת האיזומטריות של המרחב <math>M</math>.

==דוגמאות==
* חבורת האיזומטריות של ספירה הנה החבורה האורתוגונלית (O(3.
* חבורת האיזומטריות של המספרים השלמים <math>\mathbb{Z}</math> (עם המרחק הרגיל בין מספרים) הנה החבורה הדיהדרלית האינסופית.
* חבורת האיזומטריות של מרחב מינקובסקי הנה חבורת פואנקרה.

קטגוריה:מרחבים מטריים
נמל התעופה פודגוריצה

נמל התעופה פודגוריצה (במונטנגרית: Аеродром Подгорица) הוא נמל תעופה בינלאומי השוכן כ-11 ק"מ דרומית לעיר פודגוריצה, בירת מונטנגרו. נמל זה הוא אחד משני נמלי תעופה בינלאומיים במדינה, בנוסף לנמל התעופה טיווט הנמצא בטיווט. בקרב המקומיים ידוע הנמל בשם נמל גולובובצי (Golubovci), עקב מיקומו שנמצא תחת שיפוט עיירה בשם זה. הנמל שימש כבסיס פעולה מרכזי של חברת מונטנגרו איירליינס עד להפסקת פעילותה בדצמבר 2020.

יעדי הטיסות הפופולריים מנמל התעופה פודגוריצה הם: בלגרד, ליובליאנה, ורשה, ממינגן (גרמניה), וינה, ציריך, מילאנו (מלפנסה), בודפשט, איסטנבול, פרנקפורט, פריז (CDG), שטוטגרט, רומא (פיומיצ'ינו), ליון, דיסלדורף, בולוניה, קופנהגן, בריסל (שרלרואה), ליסבון, לונדון (הית'רו), לונדון (סטנסטד), ואתונה.<ref></ref>

==היסטוריה==
נמל התעופה נבנה במיקומו הנוכחי ב-1961. הוא כלל מסלול נחיתה באורך 2,500 וברוחב 45 מטר מאספלט. ב-1977 עבר הרחבה ושדרוג נוסף. רוב התנועה בתקופה זו כללה טיסות פנים לבלגרד, בירת יוגוסלביה, שמונטנגרו היוותה חלק ממנה.

==קישורים חיצוניים==

* 

==הערות שוליים==

קטגוריה:מונטנגרו: תחבורה
פודגוריצה
קטגוריה:פודגוריצה
קטגוריה:מונטנגרו: מבנים
מנגינת הנדודים

"מנגינת הנדודים" הוא אלבום האולפן החמישי של מאיר בנאי. בנאי הפיק ועיבד את האלבום בעצמו ביחד עם הגיטריסט יאיר מיכאל, שעבד איתו ברצף מאז האלבום "גשם (אלבום)" בשנת 1987.
כל המילים והלחנים לשירים היו של בנאי, מלבד "העוקד הנעקד והמזבח", שכתב אהוד מנור בהשראת "עת שערי רצון להיפתח", והשיר "ציורים בחלון", שאת מילותיו כתבה צרויה להב והלחין בנאי.
בין השירים הבולטים באלבום היו "מנגינת הנדודים", "הפרא", כמה אהבה" ו"טוב לה וגם רע", שהיה בדיעבד רמז לבאות באלבום "שמע קולי" משנת 2007, שהוקדש כולו לפיוטים ותפילות.

== רשימת הקטעים באלבום ==

== רשימת המשתתפים באלבום ==
;נגנים
{| class="wikitable" align="center"
! שם !! כלי נגינה
|-
| מישל עמר || תופים
|-
| ליאור שושן || תופים וכלי הקשה בשיר "יום"
|-
| ששי מזרחי || בס
|-
| יאיר מיכאל || גיטרה חשמלית, גיטרה 12 מיתרים, גיטרה ספרדית, בס בשיר "הפרא", גיטרה אקוסטית בשיר "ציורים בחלון", קלידים בשירים "וברכבת", "טוב לה וגם רע", "מנגינת הנדודים" ו"תהיה חבר"
|-
| מאיר בנאי || גיטרה אקוסטית, גיטרה חשמלית בשיר "תהיה חבר", קלידים בשירים "ילד ירח" ו"ציורים בחלון", כלי הקשה בשירים "מנגינת הנדודים", "ציורים בחלון" ו"תהיה חבר"
|-
| גיל פלדמן || קלידים בשירים "כמה אהבה", "כמו אגם רוגע", "ציורים בחלון" ו"יום", אקורדיאון בשיר "יום"
|-
| רועי זוארץ || קלידים בשירים "העוקד הנעקד והמזבח" ו"הפרא"
|-
| רונית שפי || אקורדיאון בשיר "ליצן רחוב"
|-
| זוהר פרסקו || כלי הקשה בשיר "העוקד הנעקד והמזבח"
|-
| אוהד דקל || כלי הקשה בשיר "כמה אהבה"
|-
| אברהם פלדר || חצוצרה בשיר "כמה אהבה"
|-
|}

;קרדיטים נוספים
* טכנאי הקלטה: גיל תורן, פיני כהן
* טכנאי מיקס: גיל תורן, פיני כהן ("יום", "ליצן רחוב"), אוהד דקל ("הפרא", "טוב לה וגם רע")
* עיצוב עטיפה: יהודה דרי
* מפיק: זאב אולמן
* ייצוג וניהול אישי: רונן בן-טל
* ניהול הפקה: שרון דרי
* הוקלט ובושל באולפני די.בי. 1995-1996

==קישורים חיצוניים==

* [https://www.youtube.com/playlist?list=PL9B8412AFDA09855F האלבום מנגינת הנדודים] ביוטיוב הרשמי של מאיר בנאי

קטגוריה:אלבומי 1996
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
בובי (אנימה)

בובי (ביפנית: 犬ボビー, בערבית: الكلب بوبي, "בובי הכלב") היא סדרת אנימה יפנית בת 40 פרקים. הסדרה מבוססת על מאנגה שפרסומה החל בשנת 1992. בשנת 1994 הוצאה גם משחק וידאו בנושא.

בישראל שודרה הסדרה בחינוכית בדיבוב לערבית (שבוצע בירדן) עם כתוביות בעברית.

== תקציר העלילה ==
בובי הוא כלב בול טרייר חביב שעם חברתו הילדה סיאקה ששייכת למשפחת יאקוזה. במהלך הסרט הם עוברים הרפתקות שונות.
==קישורים חיצוניים==
* [https://www.animenewsnetwork.com/encyclopedia/anime.php?id=1775 מידע על הסדרה]

קטגוריה:סדרות אנימה
קטגוריה:סדרות אנימה משנות ה-1980
קטגוריה:הטלוויזיה החינוכית הישראלית - תוכניות רכש
קטגוריה:ניפון אולפני אנימציה: סדרות טלוויזיה
סוורקר הזקן, מלך שוודיה

סוורקר הזקן או סוורקר הראשון (בשוודית עתיקה: Swærkir konongær gambli; מת ב-25 בדצמבר 1156) היה מלך שוודיה משנת 1130 ועד למותו.

==חייו==
סוורקר היה בעל אדמות חשוב באסטריֶטלנד. על פי המסמך "החוק של וסטרייטלנד" (Västgötalagen) היה שמו של אביו קורנובה (Cornube), אך על פי "רשימת משוררי החצר" (Skáldatal) היה שמו של אביו קול (Kol). הוא הוכר כמלך בראשית שנות השלושים של המאה ה-12, כבש את וֵסְטְרָה יֶיטַאלַנְד והביס את מגנוס הראשון ששלט בו. סוורקר מלך במשך כ-26 שנים, אך לא ידוע רבות אודותיו. בתקופתו נוסדו המנזרים אלווסטרה, נידלה וורנהם.

על פי כרוניקה רוסית, רפובליקת נובגורוד שנוסדה אז והעימות הצבאי הראשון שלה עם שוודיה ב-1142, במהלך תקופת מלכותו של סוורקר, פתחה תקופה ארוכה של כמאה שנים של שלום בין שתי המדינות שהובטחה על ידי נישואים בין שתי המשפחות השליטות.

סוורקר נרצח במרכבתו כשעשה את דרכו דרך גשר אלבק שליד מנזר אלווסטרה אל טקסי חג המולד של 1156. רצח זה נחשב לפשע מזעזע, גם במושגים של ימי הביניים. החשוד במעשה הרצח היה הטוען לכתר, מגנוס הנריקסון.

==משפחתו==
* אשתו הראשונה של סוורקר הייתה אולבהילד, אלמנתו של אינגה הצעיר, שנמלטה מבעלה השני, נילס, מלך דנמרק. ממנה נולדו לו:
:* יוהאן (יון): נהרג בידי איכרים זועמים באספת עם בתחילת שנות החמישים של המאה ה-12. ככל הנראה אביה של סיסיליה שהייתה רעייתו של קנוט הראשון, מלך שוודיה ואמו של אריק העשירי.
:* קרל השביעי, מלך שוודיה
:* אינגגרד: מתה ב-1204. אם המנזר של מנזר ורטה.
:* הלנה: נישאה לקנוט החמישי, מלך דנמרק.
*אשתו השנייה של סוורקר הייתה ריצ'זה שאותה הוא נשא לאישה לאחר מותה של אולבהילד. ריצ'זה הייתה קודם לכן רעייתו של מגנוס הראשון, מלך שוודיה ושל וולודר ממינסק. מנישואים אלו נולד לו בן בשם בולסלב.
*בנוסף, נולד לו מאחת משתי הנשים הללו או מאישה בלתי ידועה בן בשם סון (Sune) בשנת 1154 לערך.

==קישורים חיצוניים==

* [https://books.google.co.il/books?id=du4gbrqq-xQC&pg=PA80&lpg=PA80&dq=Sverker+the+Elder&source=bl&ots=CeS6iOGlA8&sig=boUQBlexidQwKGcAtTAJDwTqaos&hl=iw&sa=X&ved=0ahUKEwjV1MLuqsLRAhXsA5oKHXSFCoQQ6AEISzAL#v=onepage&q=Sverker%20the%20Elder&f=false Philip Line, Kingship and State Formation in Sweden: 1130 - 1290, BRILL, 2007, pp 80-89]
* 

קטגוריה:ערכים שבהם תבנית בריטניקה אינה מתאימה
קטגוריה:מלכי שוודיה
קטגוריה:שליטי פינלנד
קטגוריה:קורבנות רציחות פוליטיות בשוודיה
קטגוריה:נפטרים ב-1156
יעקב סודרי

הרב יעקב רחמים סודרי (1914 – 25 באוקטובר 2002, י"ט בחשוון ה'תשס"ג) היה מוהל, רב הקהילה הספרדית בכפר סבא ורבה של העיר התחתית בחיפה.

== ביוגרפיה ==
נולד בצפרו שבמרוקו למימון ולפרסיאדה סודרי, נכדתו של הרב אבא אלבז. בהיותו כבן 6, עלתה המשפחה לארץ ישראל והשתכנה ברובע היהודי בירושלים, שם שימש אביו כגבאי של ישיבת פורת יוסף.

בצעירותו למד בתלמוד תורה של העדה המערבית בעיר העתיקה, ובהמשך בישיבת פורת יוסף. הוא השתתף גם במקהלת הישיבה, ולמד את יסודות החזנות אצל הכותב והמלחין אשר מזרחי. בסיום לימודיו הוסמך לרבנות על ידי הראשון לציון הרב יעקב מאיר, והוסמך לשחיטה בידי הרב יהודה הכהן שאקו, ראש השוחטים בירושלים. את הכשרתו כמוהל עבר אצל משה וולך, מייסד ומנהל בית החולים שערי צדק.

בשנת 1935 (ה'תרצ"ה) נישא למזל טוב בת שרה והרב אברהם הררי רפול, הם התגוררו בשכונת נחלת שבעה ולאחר מכן ברחוב יפו שבירושלים. בתקופה זו שימש כבעל קורא בבית כנסת סמוך לבית היתומים הספרדי שברחוב יפו.

בשנת 1940 (ה'ת"ש) נשלח לכפר סבא בהוראת הרב בן-ציון מאיר חי עוזיאל, כדי להעניק למקומיים שירותי דת, כדוגמת ברית מילה וסידור חופות וקידושין. בשנת 1945 (ה'תש"ה) מונה לשמש כרב העדה הספרדית בכפר סבא, וייסד בו בית כנסת.

בשנת 1957 (ה'תשי"ז) עבר להתגורר בחיפה, ושנה לאחר מכן, בשנת 1958 (ה'תשי"ח), נבחר בידי איגוד בתי הכנסת הספרדיים לרב העיר התחתית. במהלך כהונתו בתפקיד זה הוביל התנגדות להפעלת הכרמלית בשבת, וכן העיד בוועדת עציוני שקמה בתגובה לאירועי ואדי סאליב. בשנת 1992 (ה'תשנ"ב) עזב את חיפה ועבר לגור ביישוב קריית יערים.

נמנה עם הרבנים החתומים על הצבעה לחזית הדתית בבחירות הראשונות ועל כרוז נגד שירות לאומי בשנת תשל"ב.<ref>מובא בספרו של הרב מנחם מנדל כשר התקופה הגדולה</ref>

במשך שנותיו כמוהל, ביצע כ-12,000 בריתות לתינוקות.

הלך לעולמו ב-25 באוקטובר 2002.

===משפחתו===
* אחותו, תמר, נישאה (בזיווג שני) לרב יהודה צדקה – ראש ישיבת פורת יוסף.
* בתו שרה נישאה לרב נסים טולדנו.
* בנו, הרב אברהם סודרי, נישא לפלורה בת הרב יצחק אביחצירא, אברהם הוא מחותנו של הרב עובדיה יוסף (אביה של כלתו יהודית יוסף) ושל הרב מאיר אבוחצירא (בתו נשואה לרב יקותיאל אבוחצירא, בנו של הרב מאיר).
* בתו דליה נישאה לרב ראובן שרבני.
* בתו רות נישאה לרב אפרים לניאדו, המכהן כרבה של קהילת 'בית יעקב' בברזיל ובנו של הרב דוד ציון לניאדו.
*בנו, הרב אליהו סודרי, מנהל מוסדות "יקירי ירושלים", נישא ליפה בת הרב סעדיה לופס שכיהן כמנכ"ל משרד הדתות.

== לקריאה נוספת ==
* אור לנתיבתם – קווים לדמותו ופרקים מחייו של הרב יעקב סודרי ואשתו, תש"ע

== קישורים חיצוניים ==

==הערות שוליים==

קטגוריה:כפר סבא: רבנים
קטגוריה:חיפה: רבנים
קטגוריה:רבנים מרוקאים ישראלים
קטגוריה:מוהלים ישראלים
קטגוריה:בוגרי ישיבת פורת יוסף
קטגוריה:קריית יערים: אישים
יעקב סודרי
קטגוריה:ישראלים שנולדו ב-1914
קטגוריה:ישראלים שנפטרו ב-2002
פדקס פורום

פדקס פורום (באנגלית: FedExForum) הוא אולם ספורט עירוני הממוקם בממפיס האולם מכיל 18,000 מקומות ישיבה ובו משחקת קבוצת ממפיס גריזליס.

קודם לכן שיחקה הקבוצה בהיכל הפירמידה שהכיל 20,000 מקומות.

==קישורים חיצוניים==

קטגוריה:ממפיס: ספורט
קטגוריה:טנסי: מבנים
קטגוריה:ארצות הברית: אצטדיונים ומתקני ספורט
קטגוריה:ממפיס גריזליס
תיבת TATA

תיבת TATA (באנגלית: TATA box, ידוע גם כתבנית גולדברג-הוגנס) הוא מוטיב הנמצא ברצף ה-DNA באזור הפרומוטור של גנים באאוקריוטים ובארכאונים. לכ-24% מהגנים האנושיים יש תיבת TATA בפרומוטור. תיבה זו נחשבת כמאפיין של ליבת פרומוטור. אל רצף זה נקשרים פקטורי שעתוק כלליים או היסטונים, והוא מעורב בתהליך השעתוק על ידי RNA פולימראז.

תיבת TATA זוהתה לראשונה בשנת 1978 במעבדתו של דוד הוגנס בארצות הברית.

== סקירה ==
פרומוטורים המכילים תבנית TATA. 
1. פרומוטור BBa_J010062 מאי קולי, הידוע גם כתיבת פריבנאו. 2. פרומוטור BBa_J231083. מאי קולי. 3. הפרומוטור השמרי BBa_K122000.]]

תיבת ה-TATA כוללת את הרצף TATAAA או וריאציה קרובה. הרצף נמצא במיקום מסוים, כ-25-35 זוגות בסיסים מאתר תחילת השעתוק. הרצף נחשב לרצף שמור מבחינה אבולוציונית, ומקורו בשלב מוקדם של היצורים האיקריוטים.

במהלך שעתוק, החלבון שנקשר לתבנית TATA (ידוע כ- TBP, TATA binding protein) יוצר כיפוף במבנה ה-DNA של שמונים מעלות, וכן פותח את מבנה הסליל הכפול של ה-DNA. בגלל שהתבנית עשירה בבסיסים אדנין ותימין, ההפרדה נעשית בקלות יחסית, מכיוון שזיווג הבסיסים שלהם חלש יחסית לזיווג שבין ציטוזין וגואנין. חלבון ה-TBP הוא חלבון חריג, מכיוון שהוא נקשר באזור המיינור גרוב של מבנה הסליל הכפול, בעזרת מבנה שניוני של משטח בטא.

תיבת ה-TATA נפוצה באתרי קישור של RNA פולימראז II. פקטור השעתוק TFIID נקשר לתיבה, ולאחר מכן TFIIA נקשר במעלה הזרם לאתר הקישור של TFIID, ו-TFIIB נקשר במורד הזרם אליו. ה-RNA פולימראז מזהה את קומפלקס החלבונים הזה, וכן פקטורי שיעתוק נוספים - TFIIF, TFIIE ו-TFIIH. זה מאפשר את תחילת השעתוק, כך שהפולימראז ממשיך לנוע במורד הזרם, כאשר TFIID ו-TFIIA נשארים קשורים לתיבת ה-TATA, באופן שמולקולות נוספות של RNA פולימראז II יוכלו להיקשר לאותו אתר. ההצטברות של מולקולות RNA פולימראז ופקטורי שעתוק נקראת קומפלקס השעתוק הבזאלי, אשר מייצר כמות בזאלית (נמוכה) של תעתיקים. כדי להעלות את רמות הביטוי נדרשת מעורבות של פקטורים אחרים, כגון תיבת CAAT.

רוב הגנים אינם מכילים תיבת TATA, ומשתמשים באלמנט האינישיאטור (Initiator), או ה-(DCP (downstream core element. עם זאת, חלבון ה-TPB תמיד מעורב, ומאולץ להיקשר ל-DNA על אף שההתאמה אינה מלאה.

== ראו גם ==
* תעתוק (ביולוגיה)

==קישורים חיצוניים==

קטגוריה:גנטיקה מולקולרית
ניקלאס שטארק

ניקלאס שטארק (בגרמנית: Niklas Stark, נולד ב-14 באפריל 1995 בנוישטאט אן דר אייש שבגרמניה) הוא כדורגלן גרמני המשחק בורדר ברמן ובנבחרת גרמניה בעמדות הבלם והקשר האחורי.

==קריירת מועדונים==
שטארק החל לשחק בנירנברג בשנת 2004, כאשר היה בן תשע. בעונת 2012/13 החל שטארק לשחק בקבוצה הבוגרת של המועדון, ובאפריל 2013 ערך את הופעת הבכורה שלו בבונדסליגה, בהפסד 1–2 של נירנברג להופנהיים. בעונת 2013/14 שטארק הפך לשחקן חשוב ברוטציה של נירנברג, וערך 21 הופעות, כשהוא משתף פעולה בקישור עם הירושי קיוטאקה, מייק פרנץ, האנו באליטש, מרקוס פוילנר ורוברט מאק. נירנברג ושטארק ירדו ליגה בתום אותה עונה. על אף זאת, זכה שטארק באותה עונה במדליית זהב במסגרת פרס מדליית פריץ ואלטר, המוענק מדי שנה לכישרונות הצעירים בגרמניה. בעונת 2014/15 שטארק היה אחד ממנהיגי הקישור של נירנברג, והבקיע את שני שעריו הראשונים בקבוצה. את העונה הזו סיימו שטארק ונירנברג רק במקום התשיעי בבונדסליגה השנייה, וכשלו להעפיל חזרה לבונדסליגה.

את עונת 2015/16 פתח שטארק בנירנברג, אך לאחר ארבעה מחזורי ליגה, בהם הבקיע שער אחד, חתם בהרטה ברלין. שטארק היטיב לשחק בעונת הבכורה שלו בקבוצה, וסייע לה לסיים במקום השביעי בליגה, שהקנה לה כרטיס לליגה האירופית. בעונת הבכורה שלו בהרטה ברלין, הבקיע שטארק שני שערי ליגה.

==קריירה בינלאומית==
שטארק ערך 18 הופעות והבקיע שני שערים במדי נבחרת גרמניה בכדורגל עד גיל 21. במרץ 2019 זומן לראשונה לנבחרת הבוגרת וב-19 בנובמבר ערך את הופעת הבכורה, כשעלה כמחליף בדקה ה-65 במשחק נגד נבחרת צפון אירלנד במסגרת מוקדמות יורו 2020

== קישורים חיצוניים ==

קטגוריה:בלמי כדורגל גרמנים
קטגוריה:קשרי כדורגל גרמנים
קטגוריה:כדורגלני נירנברג
קטגוריה:כדורגלני הרטה ברלין
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני ורדר ברמן
קטגוריה:גרמנים שנולדו ב-1995
מיקסינות

מיקסינת Eptatretus stoutii מתחפרת בעומק הים.
מיקסינות (שם מדעי: Myxini) היא מחלקה של מיתרניים חסרי לסתות המזכירים במראם צמדאים אך הם ריריים יותר, חיים בעומק הים והם חסרי עמוד שדרה אמיתי. הם היצורים המפותחים ביותר שאינם בעלי עמוד שדרה וקרובים מאוד לחולייתנים האמיתיים. בתוך מחלקה זו ישנה סדרה אחת - מיקסינאים (Myxiniformes) ובה משפחה יחידה - מיקסיניים (Myxinidae).

יצורים אלה בעלי גולגולת אבל הם חסרים עמוד שדרה והם מזכירים את החולייתנים הראשונים שהתפתחו. הם קרובים רחוקים של הצמדים אך לא ברור מה טיב הקשר ביניהם - הצמדים הם חולייתנים אמיתיים. אלו יצורים ריריים באורך 18–127 ס"מ. הם בעלי גופים מכוסי ריר, ללא קשקשים ועור וללא גפיים. הזנבות רחבים ועוזרים להם לנוע. הם מזכירים במראם צלופחים עיוורים.

ראשם חשוף ומכיל בעיקר פתח פה בעל שיניים קטנות העוזרות להיאחז בטרף. צבע המיקסינות יכול להיות כחול, אפור, שחור או לבן. על נחיריהם ישנם שפמים משתרבבים והשינים בולטות מחוץ לפיהם.

תזונתם של המיקסינות מתבססת בעיקר על תולעים ימיות שונות, אותן הם גורפים מהמים או מהסלעים. הם ניזונים גם מחלקי גוף ואיברים של יצורים גדולים יותר כמו דגים, חולייתנים ימיים ורכיכות. ההתחפרות במעי יצורים אחרים הורגת אותם לעיתים קרובות. כמו כן המיקסינות הם אוכלי נבלות הניזונים מיצורים שוקעים במותם לתהומות. עם זאת הם אינם מוצלחים בגירוד הבשר המת וצריכים לחכות שהוא יירקב או ייעשו בו חורים.

==מיון==
*מחלקה מיקסינות (Myxini)
**סדרה מיקסינאים (Myxiniformes)
***משפחה מיקסיניים (Myxinidae)
****תת-משפחה Rubicundinae
*****סוג Rubicundus
****תת-משפחה Eptatretinae
*****סוג Eptatretus
****תת-משפחה Myxininae
*****סוג Myxine
*****סוג Nemamyxine
*****סוג Neomyxine
*****סוג ומין יחיד Notomyxine tridentiger

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:חסרי לסתות
קטגוריה:אוכלי נבלות
דמוניזציה

דמוניזציה (מלועזית: Demon - שד) היא תהליך שבו קהילה, עמדה או התנהגות מוצגת יותר ויותר כרע בהתגלמותו. הדמוניזציה היא תהליך של התדרדרות והסלמה מתמדת (ולא מצב סטטי קבוע וריטואלי) שבו קהילת זהות מסוימת, עמדה פוליטית מסוימת או פרקטיקת התנהגות מסוימת מנגידה את עצמה לעמדה אחרת - כלומר ההוקעה של זהות קבוצת החוץ כרעה לחלוטין מופיעה במקביל התפיסה של זהות קבוצת הפנים כטובה לחלוטין, מאחר שזהות קבוצת החוץ היא ניגודו המוחלט של זהות קבוצת הפנים.

דמוניזציה מתרחשת תמיד בתוך הקשר של ניגודים, כאשר ההשחרה של הקוטב השלילי של הניגוד מהווה גם הלבנה מוחלטת של הקוטב החיובי שלו.

דמוניזציה היא תהליך בלתי רציונלי במהותו (מאחר שבמציאות אין ניגודים מושלמים כאלו, ודברים אינם טובים או רעים באופן מובהק ומוחלט) ובשעה שהוא מופיע בהקשר פוליטי הוא מציין את התדרדרותה של הפוליטיקה לשיח בלתי רציונלי, ועל כן נפיץ ובלתי יציב.

דוגמה ספרותית לדמוניזציה היא היחס לעמנואל גולדשטיין ברומן הדיסטופי "1984".

==ראו גם==
*קבוצת פנים וקבוצת חוץ

קטגוריה:תאולוגיה
קטגוריה:פסיכולוגיה חברתית
קטגוריה:קבוצות חברתיות
רנו R8

רנו R8, מימין רנו R10
רנו R8, שנת 1964
רנו R8, גורדיני
רנו R8 היא מכונית משפחתית קטנה, מתוצרת יצרנית הרכב הצרפתית רנו אשר יוצרה בין השנים 1962–1971. 

במהלך שנות הייצור, יוצרו 1,329,379 יחידות.

==היסטוריה==
רנו R8 הוצגה לראשונה ביוני 1962, והתבססה על דופין של רנו. רוחבה היה צר מהדופין ב-34 מ"מ. המכונית דמתה לסימקה 1000 אשר הוצגה ב-1961. בשנת 1965 הוצגה גרסה מהודרת יותר: רנו R10.

בשנת 1964 פותחה רנו R8 גורדיני 1100, אשר זוהתה בחזית עם מספר פנסים גדולים, ובשנת 1965 רנו R8 גורדיני 1300, בעלת מנוע שהפיק 103 כ"ס, אשר הגיעה למהירות שיא של 175 קמ"ש.

עד לשנת 1970 יוצרה גם בבולגריה, ועד לשנת 1976 יוצרה גם בספרד. בין השנים 1968 - 1971 יוצרה ברומניה תחת השם "דצ'יה 1100". בסך הכל יוצרו 37,546 יחידות.

במקביל, רנו R8 הורכבה בוונצואלה, מקסיקו, אוסטרליה, מרוקו, קנדה וניו זילנד.

מנועי דגם "רנו R8" הורכבו ברישיון, במכונית המשפחתית הקטנה דאף 66 ההולנדית (מנועי 1,108 סמ"ק).

==מפרט טכני ומידות==
* מנוע אחורי 4 צילינדר, 956 סמ"ק, מקורר מים
* מנוע 1,108 סמ"ק המפיק 37 כ"ס, ו-43 כ"ס - הוצג בשנת 1964
* מנוע 1,134 סמ"ק המפיק 66 ו-89 כ"ס הוצג ב-1964, במודל "8 גורדיני"
* גיר ידני - 3 מהירויות
* גיר ידני - 4 מהירויות - (הוצג ב-1964)
* גיר אוטומטי - 3 מהירויות - (הוצג ב-1964)
* מכל דלק - 38 ליטר
* מהירות שיא - 110 קמ"ש
* אורך הרכב - 4,000 מ"מ
* רוחב - 1,490 מ"מ
* גובה - 1,375 מ"מ
* בסיס גלגלים - 1,375 מ"מ
* בלמי דיסק - 4 גלגלים (לשוק ספרדי - בלמי תוף)

==ראו גם==
* קטר שבו
* דופין
* רנו 10

==לקריאה נוספת==
* [http://www.auto.co.il/%D7%9B%D7%AA%D7%91%D7%94-30826-%D7%97%D7%9E%D7%99%D7%A9%D7%99%D7%9D-%D7%A9%D7%A0%D7%94-%D7%9C%D7%A8%D7%A0%D7%95-8-%D7%92%D7%95%D7%A8%D7%93%D7%99%D7%A0%D7%99.aspx חמישים שנה לרנו 8 גורדיני ] אוטו, אוהד אלגוב, 3.2.2014
* [https://www.youtube.com/watch?v=NqVH9clMNrU רנו 8 גורדיני ] (3:26 דקות), יו-טיוב
* [https://www.youtube.com/watch?v=UJXFdC6_8XI רנו 8 ] (7:35 דקות), יו-טיוב
* [https://www.youtube.com/watch?v=NACNXFTu-bU רנו 8, נהיגת חורף ] (6:41 דקות), יו-טיוב
* [https://www.youtube.com/watch?v=gGWFXhD5ELA רנו 8 גורדיני ] (2:26 דקות), יו-טיוב
* [http://www.coys.co.uk/cars/1964-renault-8-1300cc-2 רנו 8, 1300, גורדיני שנת 1964 ] 

==קישורים חיצוניים==

קטגוריה:מכוניות משפחתיות
קטגוריה:דגמי מכוניות שהושקו ב-1962
R8
קטגוריה:מכוניות מנוע אחורי
קטגוריה:מכוניות צרפתיות
קאנון ספרותי

קאנון ספרותי הוא קובץ של יצירות ספרותיות אשר יש הסכמה בקרב חוקרים ומבקרי ספרות כי הן מייצגות תחום דעת מסוים. בהקשר זה, לעיתים משמש המונח קאנון לציון גוף היצירות הספרותיות של מחבר או סביבת יצירה מסוימת, אשר נחשבות אותנטיות - למשל, הקאנון השייקספירי מייצג את כל היצירות שמיוחסות לוויליאם שייקספיר. המילה "קאנון" ביוונית עתיקה (κανών) ובערבית (قانون) משמעותה "חוק", "אמת מידה" או "דגם".

==הגדרת הקאנון הספרותי==
קאנון ספרותי הוא אוסף של יצירות מפתח בספרות, שלעיתים יכולות לייצג גם אידאולוגיות פילוסופיות, פוליטיות או דתיות שהתרבות שמתוכה הגיעו מחשיבה כאבן יסוד ביצירתה. בעת המודרנית המושג משמש בדרך כלל לבידול מחברים ויצירות המופיעים בסילבוסים וספרי לימוד כ"קריאת חובה", או כאלו המופיעות פעמים רבות בספרי היסטוריה של הספרות, ספרי ביבליוגרפיה וספרי ביקורת ספרות. מבנה הקאנונים נתון לוויכוח תמידי, כיוון שהקריטריונים להכללה או אי-הכללה של יצירה בקאנון מסוים הם סובייקטיביים.

קאנון ספרותי של תרבות מסוימת, לפי מבקר הספרות האמריקאי הרולד בלום, צריך לייצג את מיטב היצירה הספרותית של התרבות בתקופה הנתונה. כך למשל, אין מקום להעדיף יוצרים שהופלו בשעתם, אלא להתייחס ליצירות שעיצבו במידה רבה את תפיסת התרבות את עצמה ואת העולם. קאנון תרבותי הוא למעשה מדגם של מיטב היצירה של התרבות הנתונה (למשל, הקאנון המערבי, הכולל יצירות של שייקספיר וגם של פרנץ קפקא, מציג את מיטב יצירות הספרות של תרבות המערב). דעות אחרות, המונעות בדרך כלל מאידאולוגיות פמיניסטיות או אנטי-גזעניות, טוענות כי יש לתת לאוכלוסיות מופלות - למשל שחורים או נשים - את חלקן היחסי ביצירת התרבות בה חיו, כך שיצירותיהם יכנסו לקאנון, או אף לכלול יותר יצירות שלהם מחלקם היחסי והנהגת מדיניות של אפליה מתקנת.

==לקריאה נוספת==
* איריס פרוש, קנון ספרותי ואידאולוגיה לאומית, הוצאת מוסד ביאליק ואוניברסיטת בן-גוריון בנגב, 1992. 
* הרולד בלום, The Western Canon: The Books and School of the Ages, הוצאת הארקורט ברייס, ניו יורק, 1994. 
*יעקב שביט (עורך), קנון וכתבי קודש, אוניברסיטת תל אביב, 2009. 

==קישורים חיצוניים==
*
*[http://www.openculture.com/2014/01/harold-bloom-creates-a-massive-list-of-works-in-the-western-canon.html רשימה של הספרים שנכללים בקאנון המערבי], באתר ספרות פתוחה, 28 בינואר 2014

==הערות שוליים==

קטגוריה:ביקורת ספרותית
אליפות אפריקה בכדורגל נשים 2016

אליפות אפריקה בכדורגל נשים 2016, היא אליפות אפריקה בכדורגל נשים ה-12 שארגנה קונפדרציית הכדורגל של אפריקה. הטורניר נערך בקמרון מ-19 בנובמבר עד 3 בדצמבר 2016. נבחרת קמרון העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו באפריל 2016.

במשחק הגמר נפגשו ניגריה (בפעם העשירית בתולדותיה) וקמרון - בהופעה רביעית בגמר. בסיום המשחק, שנערך באצטדיון ביאונדה, ניצחה ניגריה 0-1, וזכתה בתואר בפעם העשירית בתולדותיה.

==שלב הבתים==
===בית א'===

===בית ב'===

==שלב הנוק-אאוט==

===חצי הגמר===

===המשחק על המקום השלישי===

===הגמר===

==כובשות השערים==
6 שערים
* אסיסאט אושואלה (ניגריה)
3 שערים
* אליזבת אדו (גאנה)
* דיזייר אופרנוזי (ניגריה)

==קישורים חיצוניים==

* [https://web.archive.org/web/20161125044235/http://www.can-feminine-cameroun-2016.cm/en_GB/ האתר הרשמי של האליפות]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אליפויות אפריקה בכדורגל נשים
קטגוריה:תחרויות כדורגל ב-2016
קטגוריה:קמרון: כדורגל
קטגוריה:יאונדה: ספורט
אליפות אירופה בכדורגל נשים 2017

אליפות אירופה בכדורגל נשים 2017, הידועה גם בשם יורו הנשים 2017, היא אליפות אירופה בכדורגל נשים ה-12 שארגנה אופ"א. הטורניר נערך בהולנד מ-16 ביולי עד 6 באוגוסט 2017. נבחרת הולנד העפילה אוטומטית לטורניר כמארחת, כאשר שאר 15 הנבחרות עלו מטורנירי המוקדמות שהתקיימו מאפריל 2015 עד אוקטובר 2016.

לאחר שהתחרויות הקודמות כללו 12 נבחרות, הורחב טורניר זה ל-16 נבחרות.

שבע מדינות הציעו לארח את הטורניר: אוסטריה, צרפת, ישראל, הולנד, פולין, סקוטלנד ושווייץ. בדצמבר 2014 נבחרה הולנד לארח, בפעם הראשונה בתולדותיה.

במשחק הגמר נפגשו הולנד ודנמרק שהעפילו שתיהן בפעם הראשונה בתולדותיהן לשלב זה. בסיום המשחק ניצחה הולנד 2–4, וזכתה בתואר.

==אצטדיונים==
שבעה אצטדיונים, בשבע ערים שונות, נבחרו לארח את משחקי אליפות אירופה. שני חצאי הגמר והגמר נערכו באצטדיונים של אנסחדה וברדה.

{| class="wikitable" style="text-align:center"
|-
|-
!width=33%| ברדה
!width=33%| אנסחדה
!width=33%| אוטרכט
|-
| אצטדיון רט פרלך
| דה חרוס פסטה
| אצטדיון חאלחנווארט
|-
| תכולה: 19,000
| תכולה: 30,000
| תכולה: 23,750
|-
 200px
-
! רוטרדם
!rowspan=10|<div style="position: relative;">

</div>
! דוונטר
|-
| אצטדיון ספרטה אט קסטל
| דה אדלרשורסט
|-
| תכולה: 10,600
| תכולה: 10,500
|-

|-
! טילבורך
! דוטינחם
|-
| אצטדיון קונינג וילם השני
| דה וייורברג
|-
| תכולה: 14,500
| תכולה: 12,500
|-
 200px
|}

==שלב הבתים==
===בית א'===

===בית ב'===

===בית ג'===

===בית ד'===

==שלבי הנוק-אאוט==

==== רבע הגמר ====

----

----

----

==== חצי הגמר ====

----

==== משחק הגמר ====

==סטטיסטיקה ומצטיינים==
===כובשי השערים===
{| class="wikitable"
|-
!דירוג||שחקן||מס' שערים
|-
|1
| ג'ודי טיילור
|5
|-
|2
| ויויאן מידמה
|4
|-
|rowspan="2" |3
| ליקה מרטנס
|rowspan="2"|3
|-
| שרידה ספיטסה
|-
|rowspan="9" |5
| נינה בורגר
|rowspan="9"|2
|-
| נאדיה נדים
|-
| טוני דוגאן
|-
| באבט פטר
|-
| לריה מאורו
|-
| דניאלה סבטינו
|-
| קרולינה
|-
| סטינה בלקסטניוס
|-
| לוטה שלין
|}

===מצטיינים===
{|class="wikitable plainrowheaders" border="1" style="font-size:100%"
|- align=center
! scope=col style="width:200px; background: gold;" | כדור הזהב
! scope=col style="width:200px; background: gold;" | נעל הזהב
! scope=col style="width:200px; background: gold;" | כפפת הזהב
|-
| ליקה מרטנס|| ג'ודי טיילור|| סרי ואן וננדל
|}

נבחרת הטורניר:
{| class="wikitable" style="margin:auto;text-align:center"
!שוער
!הגנה
!קישור
!התקפה
|-
| סרי ואן וננדל
| ורנה אשאואר לוסי ברונז אנוק דקר סטף הוטון
| ג'קי חרונן ליקה מרטנס טרסה ניילסן שרידה ספיטסה
| פרניל הארדר ג'ודי טיילור
|}

==קישורים חיצוניים==

* 
* [http://www.weuro2017.nl/ האתר הרשמי של התחרות]
* [http://www.davar1.co.il/topic/יורו-כדורגל-נשים-2017/ סיקור הטורניר] באתר דבר ראשון.

==הערות שוליים==

קטגוריה:אליפויות אירופה בכדורגל נשים
קטגוריה:תחרויות כדורגל ב-2017
קטגוריה:תחרויות כדורגל בהולנד
קטגוריה:2017 בהולנד
אמומירטוס לומה

אמומירטוס לומה (שם מדעי: Amomyrtus luma; מכונה לעיתים בפשטות לומה), הוא מין של עץ ממשפחת ההדסיים המצוי באמריקה הדרומית, ואחד משני המינים בסוג אמומירטוס. העץ הוא יליד צ'ילה וארגנטינה, ומצוי ממחוז או'היגינס עד למחוז אייסן בצ'ילה; הוא הובא גם לספרד. העץ תואר מדעית לראשונה על ידי הכומר הצ'יליאני חואן איגנסיו מולינה. מין זה צומח בעיקר ביערות הגשם הממוזגים בקצה טבעת האש בדרום אמריקה - לרוב בקרבת נחלים ואזורים לחים אחרים, ומאכלס גבהים של 700–900 מטר מעל פני הים.

האטימולוגיה של הצמח היא כדלהלן: Amomyrtus הוא שילוב של המילים היווניות Amos (ריחני) ו-Myrtus (הדס); luma הוא השם שבו מכונה העץ על ידי ילידי המפוצ'ה בדרום אמריקה, וזהו גם המקור לשמו הנפוץ. אין להתבלבל בין מין זה לבין סוג אחר במשפחת ההדסיים הנקרא לומה (Luma) שמצוי אף הוא בדרום אמריקה.

אמומירטוס הלומה הוא עץ ירוק עד המתנשא עד לגובה של 25 מטר, והקוטר הממוצע של הגזע הוא 50 ס"מ. הקליפה של העץ חלקה, וצבעה אדמדם עד חום, והענפים אדמדמים ושעירים במקצת. העלים הירוקים של הלומה הם בצורת אליפסה, ומסתיימים בקצה מחודד באורך של מילימטר אחד. הפטוטרות שעירות ואורכן 2–4 מילימטר. לפרחים יש 5 עלי גביע ו-5 עלי כותרת לבנים באורך של 4 מילימטר. הפרחים עשירים באבקנים צהבהבים (45-30) שאורכם הוא 4.5-3 מילימטר. הפירות הקטנטנים דמויי האוכמנית של הלומה הם בקוטר של 1.5-1 ס"מ, צבעם שחור עד ארגמן ויש להם בדרך כלל 3 זרעים באורך של 4.5-3 מילימטר.

הפירות האכילים של אמומירטוס הלומה המכונים "קאוצ'אוס" משמשים להכנת ריבה. גזע העץ קשה ועמיד במיוחד ומשמש להסקה.

==קישורים חיצוניים==

* [http://www.chileflora.com/Florachilena/FloraEnglish/HighResPages/EH0756.htm מידע על אמומירטוס הלומה]

קטגוריה:הדסיים
קטגוריה:עצי אקלים ימי יציב
מרכזי זכויות חברתיות

מרכזי זכויות חברתיות (בראשי תיבות: מז"ח) הוא מיזם משותף לתושבים בנגב ולמכללה האקדמית ספיר.

מרכזי מז"ח, אשר הוקמו עד כה בשדרות, באופקים ובבאר שבע, עוסקים בהנגשת זכויות חברתיות לתושבי העיר והסביבה, על ידי העברת ידע והכשרת התושבים במיומנויות בתחום הזכויות וההתארגנות הקהילתית. המרכז בשדרות נפתח לציבור ב-2011, המרכז באופקים נפתח ב-2015 ובבאר שבע נפתח מרכז בשנת 2016. מתוכננים להפתח עוד שני מרכזים בנגב.

== המודל ==
"יחידים וקהילות שלא היו מודעים לזכויותיהם, הופכים לדורשי זכויות, מדורשי זכויות הופכים למסנגרים עבור הקהילה, וממסנגרים הופכים למנהיגים אשר מובילים שינויים נרחבים בעירם ובאזור" - מתוך מסמכי היסוד של מז"ח.
מרכזי הזכויות מבוססים על מודל שיובא על ידי מירב משה גרדופסקי מקנדה, ויושם לראשונה בישראל בעמותת: "סינגור קהילתי" שפעלה עד לשנת 2012.
המודל מבוסס על התגברות על חסמים של אוכלוסיות מודרות, לשם השגת זכויותיהם.
התפיסה במודל היא שהעצמת אוכלוסיות חלשות וקידום זכויותיהן קשור גם בקידום שלום.
מודל זה הביא להקמת מרכזי זכויות גם בירדן וברשות הפלסטינית.

== תחומי הפעילות ==
סיוע פרטני- התחום המשפטי - מז"ח הוא מרכז מיצוי זכויות, העוסק בהדרכה וליווי של תושבים בבעיות בהן הם נתקלים ובהיעדר מיצוי זכויות מול רשויות, כמו המוסד לביטוח הלאומי, רשות האכיפה והגבייה והמערכת המשפטית. כמו כן פועלים במרכז להנגשת זכויות בתחומים כגון רווחה, בריאות, צרכנות ועוד. המיזם מבוסס על מתנדבים תושבי המקום וסטודנטים, שיחד עם צוות הכולל עורכת דין ואנשי מקצוע נוספים, מסייעים לפונים בהנגשת מידע, כתיבת מכתבים, ייעוץ משפטי ובירור זכויות. המרכז נותן לקהל מענה פרטני ללא תשלום, פעמיים בשבוע בכל מרכז. בשנת 2016 ניתנו מענים לכאלף פניות.

התארגנות קהילתיות ושינוי מדיניות - מסלול זה ננקט כשבעיה חברתית רחבה אינה יכולה להיפתר ברמת הפרט. עם איתור הסוגיה מתארגנות קבוצות תושבים בליווי מקצועי, כדי לקדם שינוי מדיניות, הן ברמת המוסדות הציבוריים והן בפן החוקתי. השלב הראשון בעבודה קהילתית הוא יישוג כדי לאסוף מידע, לאתר מצוקות שעלו מקרב תושבי המקום, ולאתר מנהיגים פעילים מהקהילה שיחברו למען יצירת השינוי הדרוש. בתחום הקהילתי מז"ח פועל בתחומים של בריאות ציבורית, דיור ציבורי, תחבורה ציבורית וזכויות נפגעי פעולות איבה.

בשנת 2016 הביאה מז"ח להגשת הצעת לתיקון חוק התגמולים לנפגעי פעולות איבה, איוש המרכז לבריאות הנפש בשדרות בפסיכיאטר מנהל והבאת פסיכיאטר ילדים לשדרות, שיפוץ דיור מוגן של קשישים ניצולי שואה באופקים ועוד.

השתתפות והכשרה - למידה במיזם האקדמיה קהילה מז"ח היא דו סטרית: למידה הן של מתנדבים והן של סטודנטים מתנדבים. המשתתפים מקבלים הכשרה מקיפה בקורס שמתקיים במכללה האקדמית ספיר, וזוכים בהמשך גם במפגשי הכשרה והעשרה ומפגשים חברתיים קבועים על בסיס שבועי. ההכשרה מקנה למתנדבים כלים לעשייה חברתית וסיוע במיצוי זכויות. בד בבד הסטודנטים במכללה לומדים במסגרת קורסים אקדמיים הן ממרצים והן מ"צרכני שירותים" השותפים לקורס כמקורות למידע.

== אותות ופרסים ==
אות מגן הדמוקרטיה מדרור ישראל.
פרויקט הדגל -מהמועצה להשכלה גבוהה.
אות למתנדבת אוקסנה חריזמן -מאת קרן יפה לונדון יערי. אות הנשיא למתנד"ב שהוענק במעמדו של הנשיא ראובן ריבלין לשנת תשע"ז 2017

== ראו גם ==
* זכויות האדם

== קישורים חיצוניים ==
* 

* 
* 

== הערות שוליים ==
<div class="mw-content-ltr">

</div>

2017 01
קטגוריה:חברה
חייא דוד הלוי שפיצר

עזר חישוב, לשימוש עם [[שעון שמש, מתוך הספר "נברשת לנץ החמה"]]
חייא דוד הלוי שפיצר (נפטר בכ"ח בתשרי תרע"ו - 6 באוקטובר 1915) היה רב בירושלים. נודע בשם "בעל הנברשת" על שם ספרו "נברשת לנץ החמה". 

==קורות חיים==
כותרת הספר "נברשת לנץ החמה בציון"
נולד בפרשבורג והיה מתלמידי הכתב סופר. בשנת תרל"ג (1873) עלה לארץ ישראל והתיישב בירושלים, אותה לא עזב עד מותו. 

מפעל חייו היה קביעת מועדי היום ההלכתיים בירושלים לפי זריחת ושקיעת השמש: הנץ החמה (החיוני לקיום תפילת שחרית בותיקין, שבה קוראים את קריאת שמע סמוך להופעת קרני השמש הראשונות, מסיימים את ברכותיה עם הנץ החמה, ועומדים מיד לתפילת העמידה בדיוק בזמן הזריחה), עלות השחר, חצות היום, חצות הלילה, סוף זמן קריאת שמע וזמן מנחה גדולה (משש וחצי שעות זמניות ועד תשע וחצי שעות זמניות). לשם כך ביצע מדידות רבות בירושלים העתיקה וסביבותיה (עד הר הזיתים ממזרח ושכונת בית יעקב ממערב - שתי הנקודות הגבוהות ביותר בתחום העיר הנושבת דאז). 

בשנת תרנ"ח (1898) ראה אור ספרו "נברשת לנץ החמה בציון", בו הוא מתאר בהרחבה את המדידות שביצע והמסקנות אליהן הגיע. אחת ההתמודדויות המעניינות של שפיצר הייתה עם האסטרונומיה ההליוצנטרית ("השיטה החדשה" לעומת השיטה הגיאוצנטרית) שאחת מתוצאותיה היא שלוקח לאור השמש 8 דקות להגיע לכדור הארץ, עובדה שיכולה הייתה לגרום למבוכה הלכתית באשר לשאלה מהי הזריחה ה"אמיתית". בסיום דיון ארוך בתורת קופרניקוס סיכם שפיצר "שהשיטה החדשה שקר מוחלט היא". בין היתר קיבל הספר את הסכמותיהם של הפוסקים הירושלמיים החשובים ביותר בשלהי המאה ה-19 וממנהיגי היישוב הישן: מהרי"ל דיסקין, יוסף חיים זוננפלד, שמואל סלנט, משה נחמיה כהניו ובית דין צדק אשכנזים פרושים בירושלים. 

בתרס"ג (1903) ראה אור ספר ההמשך "נברשת חלק ב' - ידיעת שיעור בין השמשות לכל העולם כולו".

ב-1906 פרסם שפיצר חוברת נוספת הקרויה "תיקון לוח דנברשת", הכולל לוח זמנים מדויק ושרטוטים.

ב-1922 ראה אור לוח הזמנים "ספר אור היום: לוח לדעת נקודת עה"ש ונה"ח וחצות בדיוק", שהוא עריכה תמציתית של ממצאיו של שפיצר הן לפי חודשי השנה העבריים והן לפי החודשים הלועזיים.

לחייא דוד, שני בנים: שמואל זנוויל שפיצר, מייסד שכונת בתי נייטין וממייסדי שכונת שערי חסד בירושלים ושמעון יצחק שפיצר מחבר הספר "אבני שיש" (שמעון יצחק שפיצר) העוסק בקבלה.

על [https://mountofolives.co.il/he/deceased_card/%d7%97%d7%99%d7%99%d7%90-%d7%93%d7%95%d7%93-%d7%a9%d7%a4%d7%99%d7%a6%d7%a8-haye-david-schpitzer/#res&gsc.tab=0 מצבת קברו] נכתב: 'פ"נ [=פה נטמן] הירא וחרד על דבר ה' ומחבב המצות כוותיקין מו"ה [=מורנו הרב] חייא דוד בה"ר [=בן הרב] יוסף הלוי שפיצר ב'עמ'ס [=בעל מחבר ספר] ספר נברשת'. 

== לקריאה נוספת ==
* נתן בן אברהם אנשין, סיפורים ירושלמים - ג, ירושלים תשנ"ז, עמ' 152

==קישורים חיצוניים==
* 

==הערות שוליים==

קטגוריה:נפטרים ב-1915
קטגוריה:יהודים הונגרים
קטגוריה:אנשי עליות קדומות לארץ ישראל
קטגוריה:ירושלים: רבנים
קטגוריה:רבנים ארץ-ישראלים
קטגוריה:יהודים הקבורים בהר הזיתים: חלקת הפרושים
קטגוריה:משפחת שפיצר
קטגוריה:זמני היום בהלכה
קטגוריה:רבנים ביישוב
קטגוריה:עולים לארץ ישראל בשנים 1800–1881
אמוץ בכר

אמוץ בכר (נולד ב-19 באפריל 1965) הוא מהנדס תעשייה וניהול, מנכ"ל מכון וינגייט וטבע נאות לשעבר. מנכ"ל חברת "רושדי תעשיות מזון" לשעבר.

== ביוגרפיה ==
את שירותו הצבאי עשה בין השנים 1984–1988 בחיל האוויר. הוא בעל תואר ראשון מאוניברסיטת בן-גוריון בנגב ותואר שני במנהל עסקים.

===קריירה===
בכר החל את דרכו המקצועית בקוקה קולה ישראל בשנת 1992 כמהנדס תעשייה וניהול ועבד בה עד שנת 1999 כמנהל התפעול הארצי של החברה. בשנת 1999 מונה לתפקיד מנהל הלוגיסטיקה של עלית תעשיות בע"מ.

בשנת 2003 מוזגה חברת עלית לתוך שטראוס. בתהליך המיזוג נבחר בכר לנהל את המיזוג של שתי חברות הבת שפעלו בשוק המוסדי, "עלית שרותי קפה" ו"שטראוס כל רגע". היחידות מוזגו ליחידה אחת ובכר ניהל אותה עד לשנת 2006. לאחר המיזוג, בין השנים 2007–2011, כיהן בכר כמנהל יחידה עסקית "שטראוס מחוץ לבית" מקבוצת שטראוס גרופ ובין השנים 2011 ועד 2013 ניהל את רשת "מגה בול" מקבוצת מגה קמעונאות.

בפברואר 2014 נבחר לכהן כמנכ"ל מכון וינגייט, המכון הלאומי לספורט. בתוקף תפקידו הוביל את הבראתו של המכון לקראת הפיכתו למכון לאומי. ביוני 2018 הודיע בכר על פרישתו מניהול מכון וינגייט.

בדצמבר 2018 מונה למנכ"ל חברת "טבע נאות".
סיים תפקידו אחרי מספר חודשים.

בפברואר 2022 מונה למנכ"ל חברת "רושדי תעשיות מזון" . סיים תפקידו באפריל 2023.

ביולי 2023 מונה למנכ"ל דלי קייט בע"מ

==קישורים חיצוניים==

* 
* 
* 
* 

==הערות שוליים==

קטגוריה:ויקיפדיה: ערכים של משתמשים חדשים
קטגוריה:מנכ"לים ישראלים
קטגוריה:סגל מכון וינגייט
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1965